14e9c863940ee59d1d000d2d3e02fa06
Ποιες είναι οι τιμές για κουφώματα αλουμινίου / PVC;
douleutaras.gr
2021.04




Ενδεικτικό κόστος από 3.571 αντίστοιχες εργασίες:



40€ - 610€





Επισκευή έως 3 κουφωμάτων από


40€




Επισκευή άνω των 3 κουφωμάτων από


70€




Αντικατάσταση ή εγκατάσταση άνω των 3 κουφωμάτων από


1380€




Αντικατάσταση ή εγκατάσταση έως 3 κουφωμάτων από


180€




30e9912a98afd20037a2648d5dfc4ebe
Πώς θα υπολογίσω το πραγματικό κόστος για τα κουφώματα;
douleutaras.gr
2021.04
Μάθε το πραγματικό κόστος της εργασίας σου, επικοινωνώντας απευθείας με επαγγελματία μας.
1e5b52fde713bbcb369ae8972b426b2d
Ποια είναι τα είδη παράθυρων στέγης & τι θα σου προσφέρει το καθένα;
--------------------------------------------------------------------


douleutaras.gr
2021.04

Υπάρχουν δύο βασικοί τύποι παραθύρων οροφής. Παρακάτω, σου παρουσιάζουμε τα χαρακτηριστικά του κάθε τύπου:


#### **1. Παράθυρα στέγης κεντρικού άξονα περιστροφής**


* Ο συγκεκριμένος τύπος είναι ιδανικός για χαμηλοτάβανες σοφίτες και σε περιπτώσεις που θέλεις να εγκαταστήσεις το παράθυρο σε χαμηλό σημείο στο χώρο.
* Περιστρέφονται 180° για εύκολο καθάρισμα και ευελιξία στον εξαερισμό του χώρου.
* Είναι απολύτως ασφαλή στο χειρισμό. Χάρη στον τρόπο που ανοίγουν και κλείνουν αυτά τα παράθυρα οροφής, δεν υπάρχει κίνδυνος ατυχήματος.
* Μπορείς να τοποθετήσεις έπιπλα πίσω από τα παράθυρα στέγης κεντρικού άξονα περιστροφής, χωρίς να εμποδίζουν το άνοιγμα των παραθύρων.
* Προσφέρουν άψογη μόνωση και ποικιλία υλικών κατασκευής, ανάλογα με τις ανάγκες σου.


#### **2. Παράθυρα στέγης άνω άξονα περιστροφής**


* Τα συγκεκριμένα παράθυρα στέγης προτείνουμε να τα επιλέξεις, σε περίπτωση που θέλεις να τα εγκαταστήσεις σε υψηλό σημείο στη σοφίτα σου και χρειάζεσαι ευκολία στο χειρισμό τους.
* Είναι ανοιγόμενα προς το πάνω μέρος και περιστρέφονται 180°, συνεπώς αποτελούν και λύση για έξοδο κινδύνου.
* Και τα παράθυρα στέγης άνω άξονα περιστροφής προσφέρουν άριστη μόνωση, ανάλογα με τα υλικά κατασκευής που επιλέγεις.
* Τα παράθυρα στέγης άνω άξονα περιστροφής αποτελούν την ιδανική λύση για μέγιστη φωτεινότητα, καθώς βρίσκονται σε αρκετό ύψος.
* Τέλος, είναι δυνατός και ο συνδυασμός των παραπάνω ώστε να πετύχεις το τέλειο αποτέλεσμα στις απαιτήσεις του δικού σου χώρου!


Αν δυσκολεύεσαι να επιλέξεις ποιος τύπος για παράθυρα οροφής είναι κατάλληλος για τη σοφίτα σου, ζήτα τη συμβουλή ενός έμπειρου επαγγελματία στην κατηγορία των κουφωμάτων. Θα σε βοηθήσει να κάνεις τη βέλτιστη επιλογή, ανάλογα με τις ανάγκες του χώρου σου.


Τα παράθυρα στέγης είναι η ιδανική επιλογή, για όσους επιθυμούν να μετατρέψουν τη σοφίτα τους, σε κατοικήσιμο δωμάτιο του σπιτιού. Εκτός από φωτεινότητα και αερισμό, τα παράθυρα οροφής προσφέρουν και επαρκή μόνωση, σαν κουφώματα της σοφίτας. Υπάρχουν παράθυρα στέγης αλουμινίου και pvc, σε διάφορα σχέδια, διαστάσεις και χρώματα.


Επίσης, μπορεί να διαθέτουν ενεργειακούς υαλοπίνακες, για να προσφέρουν καλύτερη θερμομόνωση. Συνήθως, παρέχεται και η δυνατότητα αυτόματου χειρισμού τους με τηλεχειριστήριο. Το τίμημα για όλα αυτά τα πλεονεκτήματα είναι, φυσικά, πως τα παράθυρα στέγης διατίθενται σε πιο υψηλές τιμές, σε σχέση με τους φεγγίτες.



000d854fa5aa5d3ab1a53e393841af4f
Γιατί να τοποθετήσεις φεγγίτη στη σοφίτα σου, αντί για παράθυρα οροφής;
-----------------------------------------------------------------------


douleutaras.gr
2021.04

Οι φεγγίτες αποτελούν μια εναλλακτική επιλογή, σε σχέση με τα παράθυρα στέγης. Έχουν να προσφέρουν κάποια σημαντικά πλεονεκτήματα, γι’ αυτό και έχουν διαχρονική αξία και επιλέγονται ακόμα σε κάποια σπίτια.


Το υλικό κατασκευής του φεγγίτη είναι, συνήθως, το ξύλο σε συνδυασμό με μεταλλικά χαρακτηριστικά και αλουμίνιο. Όμως, ας δούμε κάποιους λόγους για να βάλεις φεγγίτη οροφής:


1. Τυπικά, έχει χαμηλότερο κόστος αγοράς, σε σχέση με τα παράθυρα στέγης.


2. Ο φεγγίτης έχει δύο τρόπους ανοίγματος, προς τα πάνω, ή προς το πλάϊ.


3. Μπορεί να διαθέτει διπλό τζάμι για ηχομόνωση, θερμομόνωση και στεγανοποίηση, αν και αυτό αυξάνει την τιμή.


4. Αποτελεί ιδανική λύση για σοφίτες και ψυχρές στέγες που δεν κατοικούνται για μεγάλο χρονικό διάστημα.


5. Προσφέρει μία φυσική πηγή φωτός και αέρα, χωρίς όμως να διαθέτει την ποιότητα θερμομόνωσης και ηχομόνωσης, όπως τα παράθυρα οροφής.


6. Μπορεί να γίνει μια έξοδος κινδύνου, σε περίπτωση ανάγκης.



3dcd1e84980f7da3dba343dbe994b75c
Ποιο είναι το κόστος για ποιοτικά παράθυρα οροφής - φεγγίτες;
-------------------------------------------------------------


douleutaras.gr
2021.04

Οι φεγγίτες στέγης έχουν χαμηλότερο κόστος, σε σχέση με τα παράθυρα στέγης. Ωστόσο, δεν προσφέρουν το ίδιο επίπεδο μόνωσης και δε θεωρούνται κατάλληλοι για κατοικήσιμες σοφίτες. Αν σκοπεύεις να μετατρέψεις τη σοφίτα σε δωμάτιο που κατοικείται, είναι καλύτερο να προτιμήσεις παράθυρα σκεπής, με κυρίαρχα τα παράθυρα στέγης αλουμινίου.


Αν θέλεις να έχεις μια γενική εικόνα για τις τιμές στα παράθυρα στέγης, τα ποιοτικά προϊόντα ξεκινούν, γύρω στα 200€. Από την άλλη πλευρά, οι φεγγίτες στέγης ξεκινούν περίπου στα 100€, αν έχουν μονή υάλωση. Η επιλογή αυτή συστήνεται, μόνο αν η σοφίτα σου έχει το ρόλο αποθήκης, όπου τοποθετείς αντικείμενα χωρίς ιδιαίτερες ανάγκες.


